ʻOumuamua

1I/ʻOumuamua – pirmasis žinomas tarpžvaigždinis objektas, praskriejęs Saulės sistemą.First Meteor of Interstellar Origin Discovered by Scientists Pradžioje vadintas 1I/2017 U1; šis asteroidas atrastas 2017 m. spalio 19 d. amerikiečio Robert Weryk. Jis tai padarė Pan-STARRS teleskopu Haleakala observatorijoje Havajuose.Small Asteroid or Comet 'Visits' from Beyond the Solar System 

Asteroidas pastebėtas, kai jau buvo 33 000 000 km nuo Žemės ir skriejo tolyn nuo Saulės. Iš pradžių manyta, kad objektas yra kometa, tačiau po savaitės patikslinta, jog tai asteroidas ir pirmasis žinomas tarpžvaigždinis objektas, pasiekęs Saulės sistemą.MPEC 2017-V17 : NEW DESIGNATION SCHEME FOR INTERSTELLAR OBJECTS

ʻOumuamua yra nedidelis, apie 230 m ilgio ir 35 m pločio.NASA Learns More About Interstellar Visitor 'Oumuamua Jis yra tamsiai raudonos spalvos, kaip ir dauguma kitų ne Saulės sistemos kūnų. Objektas neturėjo kitiems kūnams būdingos uodegos, nors buvo netoli Saulės. Jam buvo būdinga didelė elongacija ir rotacija, tad manoma, kad tai daug metalo turintis kūnas su dideliu tankiu. Šis objektas demonstravo ne gravitacinę aksceleraciją, savo greitį įgavęs dėl dujų ar radiacijos poveikio.‘Oumuamua sped up as it left the inner solar system. This might be why

Dėl didelio objekto greičio Saulės atžvilgiu manoma, kad nėra jokių šansų, jog tai galėtų būti Saulės sistemos kūnas. Taip pat dėl to nebuvo įmanoma, jog Saulės sistema asteroidą įtrauks. Nei asteroido kilmė, nei amžius nėra žinomi. Spėjama, kad šis objektas atskrido iš Vegos žvaigždės Lyros žvaigždyne.An Interstellar Visitor Both Familiar and Alien

2019 m. mokslininkai patvirtino, kad šis objektas buvo natūralios kilmės, tačiau dėl riboto apžvalgos lango tikslesnės informacijos nebuvo surinkta. Spėjama, kad tai galėtų būti egzokometos ar egzoplanetos likučiai.Oumuamua Could be the Fragment of a Disintegrated Interstellar Comet1I/‘Oumuamua as an N2 Ice Fragment of an exo-Pluto Surface: I. Size and Compositional Constraints

2022 m. buvo pasiūlyta „Projekto Lyra“ idėja, pagal kurią iš Žemės paleidus kosminį zondą jis ʻOumuamua pasiektų per 26 metus ir galėtų pastudijuoti iš arčiau.

Kadangi tai buvo pirmasis pastebėtas tarpžvaigždinis objektas, prie jo pavadinimo buvo pridėtas simbolis 1I (anglų kalba First Interstellar object) ir sutarta kitus tokio tipo objektus žymėti simboliu I ir pridėti atitinkamą skaičių.MPEC 2017-V17 : NEW DESIGNATION SCHEME FOR INTERSTELLAR OBJECTS

Iki 2025 m. liepos 1 d. buvo atrasti dar du tarpžvaigdžiniai objektai – 2I/Borisov ir 3I/ATLAS.Interstellar comet with a familiar lookInbound: Astronomers Discover Third Interstellar Object

 Šaltiniai 

Kategorija:Asteroidai